РЕШЕНИЕ НА СЪВЕТА
от 18 април 2008 година
за назначаване на един член от Белгия в Европейския икономически и социален комитет
(2008/325/ЕО, Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 259 от него,
като взе предвид Договора за създаване на Европейската общност за атомна енергия, и по-специално член 167 от него,
като взе предвид Решение 2006/651/ЕО, Евратом на Съвета от 15 септември 2006 г. за назначаване на членове от Белгия, Гърция, Ирландия, Кипър, Нидерландия, Полша, Португалия, Финландия, Швеция и Великобритания, както и на двама членове от Италия в Европейския икономически и социален комитет (1),
като взе предвид предложението на правителството на Белгия,
като взе предвид становището на Комисията,
като има предвид, че:
След назначаването на г-н PIETTE за министър в белгийското федерално правителство и поради несъвместимостта на тази служба с мандата на член на Европейския икономически и социален комитет се освободи едно място за член на Европейския икономически и социален комитет. Тази несъвместимост не съществува вече след оставката на г-н PIETTE от министерския му пост,
РЕШИ:
Член 1
Г-н Josly PIETTE, почетен генерален секретар на CSC, се назначава за член на Европейския икономически и социален комитет за остатъка от мандата, а именно до 20 септември 2010 г.
Член 2
Настоящото решение влиза в сила в деня на приемането му.
Съставено в Люксембург на 18 април 2008 година.